Lav et referat af nedenstående tekst:

Tekst:
Nordjyllands Politi og Nordjyllands Beredskab måtte lørdag eftermiddag igen rykket ud til Fjerritslev, hvor der endnu engang var brand. Branden blev anmeldt til alarmcentralen klokken 16.44 og politiet rykkede ud til stedet med flere patruljer. De betragter branden som påsat og arbejder lørdag ved 18-tiden med sporsikring og efterforskning i området. Der var tale om en brand i et skur ved Bondegårdsbørnehaven Gl. Dalhøj på Svinkløvvej 1 i udkanten af Fjerritslev og indsatsleder Evald Ulstrup oplyser, at skuret er omkring 15 kvadratmeter stort og at det blev brugt til at opbevare halm, som børnehaven bruger til de geder, de har. Der var ingen dyr i eller ved skuret, og der var ved branden ikke fare for dyrene. Skuret var fritliggende, og selve børnehaven har ikke fået skader ved branden. Klokken 17.30 var branden så godt som slukket, men brandvæsnet arbejdede videre på stedet med efterslukning af branden. Indsatslederen oplyser at skuret er udbrændt. Det er trejde dag i streg, det brænder i Fjerritslev, og lørdagens brand er endnu en i en efterhånden meget lang række af brande i Fjerritslevområdet, der både er gået ud over sommerhuse, halmlagre og på det seneste også containere. Torsdag aften var der brand i en container på Vestergade midt i Fjerritslev, og kort tid efter fik politi og beredskab melding om en brand i et halmlager nær Aggersund. Fredag aften var det en container ved Fjerritslev Bowlingcenter, der brændte. Vagtchef ved Nordjyllands Politi oplyser, at man aftenen og natten igennem vil være tilstede i Fjerritslev, for at skabe tryghed for borgerne og for at have så kort udrykningstid som muligt, skulle endnu en brand opstå. Vidner, der har set noget op til eller omkring tidspunktet for branden - klokken 16.44 - må meget gerne kontakte Nordjyllands Politi på telefon 114.

Referat:
Et skur ved en børnehave i Fjerritslev er lørdag eftermiddag i brand. Politiet har sendt flere patruljer til den brandplagede by.